קונגסברג

קונגסברג (בנורווגית: Kongsberg) היא עיירה היסטורית במחוז ויקן שבנורווגיה הממוקמת לאורך נהר נומדלסלוגן בחלק הדרומי של עמק נומדל. נכון ל-2021 העיירה מנתה כ-27,694 תושבים.

 היסטוריה 
העיר נוסדה בשנת 1624 על ידי מלך דנמרק כריסטיאן הרביעי בעקבות גילוי הכסף באזור. במהלך המאה ה-18, בשיא ההצלחה של תעשיית הכסף בקונגסברג, הועסקו אלפי עובדים במכרות הכסף של היישוב וקונגסברג הייתה היישוב השני בגודלו בנורווגיה אחרי ברגן.Kongsberg Silver Mining District

בשנת 1686 הוקמה המטבעה הנורווגית המלכותית בתחומי קונגסברג.

מכרות הכסף של קונגסברג נסגרו לבסוף בשנת 1957. בתחומי העיירה נמצא מוזיאון הכרייה הנווגי אשר במסגרתו עדיין נערכים סיורים מודרכים במכרות הכסף של קונגסברג.

לאורך השנים הפכה קונגסברג ממרכז כרייה למרכז תעשייה וטכנולוגיה מודרני.

בתחומי העיירה פועלים מספר חברות גדולות, כולל חברת Kongsberg Gruppen המתמחה בתעשיות ביטחוניות, תעופה וחלל וימיות. כמו כן, בתחומי העיירה נמצאת גם אוניברסיטת דרום-מזרח נורווגיה.

העיירה נודעת כיום גם בזכות פסטיבל הג'אז השנתי שנערך בה.

ב-13 באוקטובר 2021 אירע בתחומי העיירה פיגוע טרור במסגרתו אספן אנדרסן בראת'ן, אזרח דני שהמיר את דתו לאסלאם, ירה בחץ וקשת במספר עוברי אורח והצליח לרצוח חמישה מתוכם ולגרום לפציעתם של שלושה נוספים.

 ערים תאומות 
  צ'יטוס, יפן
  אספו, פינלנד
  חאודה, הולנד
  קוגה, דנמרק
  קריסטיאנסטאד, שוודיה
  סקגאפיורדור, איסלנד

 גלריה 

 קישורים חיצוניים 



הערות שוליים

קטגוריה:יישובים שהוקמו ב-1624
קטגוריה:נורווגיה: ערים